EkBass/fiwiki-20250220-pages-articles huggingface dataset:
Parhaat (Kapteeni Ä-ni)

Parhaat on reggaeyhtye Kapteeni Ä-nen ensimmäinen ja ainoaksi jäänyt studioalbumi. Se julkaistiin maaliskuussa 2002 Wolfgang Recordsin kautta. Nimestään huolimatta albumi ei ole kokoelma-albumi. == Kappaleet == # KaiQQlttuuria (4:17) # Qleeko galaxi? (3:48) # Herra on mun moottori (4:32) # Liekkii täytyy ruokkii (2:33) # Tuuttiruuhkaa (4:37) # Rullaan (3:59) # Kiipeli 3 (3:42) # Tarpeex rahaa (4:29) # Tiettyä tunnelmaa (3:31) # Tylppä kärki edellä (3:06) # Kärpänen (varo suutas) (3:02) # (Ihmiset) puhuu ja kävelee (4:31) # Tiivistettä (mukana Hopee & Chydejäbä) (3:38) # (...sumeaa logiikkaa) (0:20) # Sitä & tätä (5:29) # Syyää eka (3:38) Kappale "Tiettyä tunnelmaa" sisältää samplen Tuomari Nurmion kappaleesta "Ota minut mukaan". == Muusikot levyllä == * Jukka Poika: laulu, rytmi, nokkahuilu * Nopsajalka: rytmit, räpit * Bommitommi: tuotanto * Ässämix: raaputukset (5, 9, 10, 12) * Didier: raaputukset (4) * Hopee & Chydejäbä: räpit (13) * Juniori Reino: bongot (12) * Sandra, Taina ja Tommi: kuoro (3, 10, 16) * Sandra: taustalaulu (6) == Lähteet == * Albumin arvostelu Desibeli-sivustolla * Tietoja albumista Discogs-sivustolla * Tietoja albumista Fono-fi-sivustolla * Albumin arvostelu Soundi-sivustolla === Viitteet === Luokka:Vuoden 2002 albumit Luokka:Vuoden 2002 esikoisalbumit Luokka:Suomalaiset reggaealbumit
Elemér Szathmáry

Elemér Szathmáry () oli unkarilainen uimari ja olympiamitalisti. Szathmáry voitti Lontoon kesäolympialaisissa 1948 hopeaa 4 × 200 metrin vapaauintiviestistä, yhdessä Imre Nyékin, György Mitrón ja Géza Kádasin kanssa. Unkarin joukkue hävisi voittaneelle Yhdysvaltain joukkueelle 2,4 sekuntia. Szathmáry voitti uintiurallaan lisäksi kaksi pronssia pitkän radan EM-kilpailuista; Monacossa vuonna 1947 hän sijoittui kolmanneksi 100 metrin vapaauinnissa sekä 4 × 200 metrin vapaauintiviestissä. Szathmáry edusti uintiurallaan seuratasolla Újpesti Torna Egyletiä. Hän kuoli Sydneyssä 45-vuotiaana vuonna 1971. == Lähteet == Luokka:Unkarilaiset uimarit Luokka:Unkarilaiset olympiamitalistit Luokka:Vuonna 1926 syntyneet Luokka:Vuonna 1971 kuolleet
Khaled Abdul-Wahab

Khaled Abdul-Wahab (1911–1997) oli ensimmäinen arabi, joka asetettiin ehdolle Israelin holokaustin muistosäätiön Yad Vashemin nimittämäksi vanhurskaaksi kansakuntien joukossa. Hänet nimitti ehdokkaaksi Washingtonin Lähi-idän politiikan instituutin johtaja Robert Satloff tammikuussa 2007. Khaled Abdul- Wahab syntyi tunisialaisen historioitsijan perheeseen. Saksalaisten saapuessa Tunisiaan Abdul-Wahab oli 32-vuotias tilanomistaja, joka asui Mahdian pikkukaupungissa Välimeren rannikolla. Akselivaltojen joukot miehittivät Tunisian marraskuussa 1942. Noihin aikoihin maassa asui noin 100 000 juutalaista. Saksalaiset ulottivat juutalaisia koskevan vainonsa, holokaustin, myös Pohjois-Afrikkaan. Juutalaisten tuli kantaa vaatteissaan keltaista Daavidin tähteä, heitä sakotettiin ja heidän omaisuuttaan takavarikoitiin.Holocaust Memorial Day Trust Viitattu 23.5.2009 Yli 5 000 juutalaista lähetettiin pakkotyöleireille, joissa heistä kuoli tiettävästi ainakin 46. Lisäksi 160 Ranskassa ollutta tunisianjuutalaista lähetettiin kuolemanleireille eri puolille Eurooppaa. Abdul-Wahab toimi kielitaitonsa vuoksi välittäjänä mahdialaisten ja saksalaisten välillä. Hän kuuli, että samassa kaupungissa asuva juutalaisperhe oli hädässä. Yön turvin Abdul-Wahab etsi perheen ja vei heidät piiloon tilallaan olevaan oliiviöljytehtaaseen. Kaiken kaikkiaan Abdul-Wahab piilotti ja pelasti 24 juutalaista natsien vainolta. Eräs heistä oli juutalaisnainen Odette Boukhris. Kontaktiensa ansiosta Abdul-Wahab oli saanut tietää saksalaisupseerien suunnittelevan Boukhrisin raiskaamista ja esti tämän piilottamalla Odeten perheineen tilalleen. Britit vapauttivat Mahdian neljän kuukauden miehityksen jälkeen. Abdul-Wahab ja Odette Boukhris pysyivät ystävinä sodan jälkeen. Anette Boukhris, Odeten tytär nauhoitti selontekonsa tapahtumista ennen kuolemaansa, 71-vuotiaana. Hän oli 11-vuotias tapahtumien aikoihin. Abdul-Wahabin nimitys vanhurskaaksi kansakuntien joukossa odottaa Yad Vashemin hyväksyntää. Vaikka 70 muslimia on saanut kunnian, yhtään arabia ei ole aiemmin nimitetty edes ehdolle. Suurin osa palkituista muslimeista on albanialaisia. ==Lähteet== ==Aiheesta muualla== * Faiza Abdul-Wahab kertoo isästään * BBC News: Israel checks WWII Arab 'saviour' * Wiesenthal Center honors one of Shoah’s righteous Arabs Luokka:Tunisialaiset henkilöt Luokka:Vanhurskaat kansakuntien joukossa Luokka:Vuonna 1911 syntyneet Luokka:Vuonna 1997 kuolleet
Luettelo tunnetuista suomalaisista totaalikieltäytyjistä

Luettelo tunnetuista suomalaisista totaalikieltäytyjistä sisältää Suomen valtion varusmies- ja siviilipalveluksesta kieltäytyneitä henkilöitä. Nimi Syntymä- ja kuolinaika Ammatti tai toimi Lähde Pertti Haaparanta s. 1954 Aalto-yliopiston kauppakorkeakoulun professori 20 vuotta sitten: “Suomeen ei tarvita narrin oikeutta” , Aseistakieltäytyjäliitto, 1.1.2004.Vihreä Lanka 4/14, 28.2.2014 - Vastarintamies Jussi Hermaja ? opiskelija, joka vuonna 2001 haki turvapaikkaa Belgiasta saatuaan Suomessa 197 vuorokauden vankeustuomion. Belgia hylkäsi anomuksen, mutta Suomi ei vaatinut Hermajan luovuttamista. Tuomio vanheni syksyllä 2006. Yle Elävä Arkisto: Totaalikieltäytyjä Jussi Hermaja pakeni BelgiaanHelsingin Sanomat 4.3.2004 - Suomalaiselle turvapaikanhakijalle kielteinen päätös Belgiassa Ville-Veikko Hirvelä s. 1962 kansalaisaktivisti ja kehityskriitikko Helsingin Sanomat 28.9.1994 - Syömälakkoileva totaalikieltäytyjä siirrettiin Turun vankilan sairaalaosastolle Otso Kivekäs s. 1979 kansalaisaktivisti ja poliitikko Santtu Luoto s. 1964 toimittaja Urpo Martikainen s. 1947 uutisankkuri Juhani Palmu 1944-2024 taidemaalari Kirja "Juhani Palmu" ISBN 952-90-4779-7 Kaj Raninen s. 1967 Aseistakieltäytyjäliiton järjestösihteeri, ensimmäinen totaalikieltäytyjä, joka käytti hyväkseen asevelvollisuuslain tarjoamaa mahdollisuutta ryhtyä sotilaskarkuriksi Helsingin Sanomat 8.4.1992 - Aseistakieltäytyjät tukevat sotilaskarkuria - Helsinkiläisopiskelija ilmoitti kieltäytyvänsä suoraan koko asevelvollisuudesta Antti Rautiainen s. 1979 kansalaisaktivisti ja toimittaja Henrik Rosenberg (Iso H) s. 1979 rap- muusikko Jouko Saksio s. 1964 runoilija ja vapaa-ajattelija Helsingin Sanomat 23.1.1987 Tomi Solonen s. 1984 rap-muusikko Immu Suominen s. 1980 runoilija Tauno Tapanainen 1909–1995 työmies, ensimmäinen kaikesta palvelusta kieltäytynyt Arndt Pekurinen 1905–1941 työmies, teloitettiin rintamalla == Lähteet == Luokka:Aseistakieltäytyminen Suomessa Totaalikieltäytyjät
Älä oo tyhmä

Älä oo tyhmä on kokoelma-albumi, joka sisältää Wolframin reggaejulkaisuja. Se julkaistiin kesäkuussa 2006. == Kappaleet == == Lähteet == == Aiheesta muualla == * Älä oo tyhmä Discogsissa. * Meteli.net * Desibeli.net * Noise.fi Luokka:Vuoden 2006 kokoelma-albumit Luokka:Suomalaiset reggaealbumit
Torsten Palm

Torsten Palm (23. heinäkuuta 1947 Kristinehamn) on entinen ruotsalainen F1-kuljettaja. Hän osallistui kahteen F1-osakilpailuun kaudella 1975. Palm sijoittui kymmenenneksi Ruotsin GP:ssä 1975. == Lähteet == Luokka:Ruotsalaiset Formula 1 -kuljettajat Luokka:Vuonna 1947 syntyneet Luokka:Elävät henkilöt
Luettelo suomalaisista kansanmusiikkiyhtyeistä ja -artisteista

Tämä on aakkosellinen luettelo suomalaisista kansanmusiikkiyhtyeistä ja kansanmuusikoista. == Luettelo nimen mukaan == __NOTOC__ ===A=== *Anita Lehtola-Tollin *Anna-Kaisa Liedes *Anne-Mari Kivimäki *Antti Järvelä *Antti Paalanen *Arto Järvelä ===B=== *Bajo Cero *Band'O *Bill Hota & the Pulvers *Blatentsaine ===E=== *Eero Grundström *Eero Turkka ===F=== *Freija *Frigg ===G=== *Gjallarhorn ===H=== *Haka *Hedningarna *Heikki Laitinen *Heikki ja Suvi *Helsinki mandoliners *Hurja Halla ===I=== *Ilona Korhonen *Ilpo Saastamoinen ===J=== *Janne Ojajärvi *JPP *Johanna Juhola ===K=== *Kiharakolmio *Kimmo Pohjonen *Kouvon Frouva *Kummat Sukat *Kyläpelimannit ===L=== *Liisa Matveinen *Louhen Pelimannit ===M=== *Maanakka *Maria Kalaniemi *Markku Lepistö & co *mammantytöt! ===O=== *Ojajärvi Blom Ojajärvi (OBO) * *Olli Kari ===P=== *Pauliina Lerche & co *Pekko Käppi *Pohjannaula *Polka Chicks *Poropetra *Puhti * Pömpeli ===R=== *Rymäkkä *Rämpsäkät ===S=== *Sanna Kurki-Suonio *Sara Puljula *Sari Kaasinen Seppo Lammi *Slobo Horo *Snekka *Spontaani Vire *Suden Aika *Suvi Sistonen *Suo *Suomen Miesorkesteri *Sväng ===T=== *Tallari *Tapani Varis *Trio Beoir *Troka *Tsuumi Sound System *Tötterssön ===V=== *Vilma Timonen ==Lähteet== Luokka:Suomalainen kansanmusiikki Kansanmusiikkiyhtyeet ja -artistit Suomalaiset kansanmusiikkiyhtyeet ja -artistit
Bertil Roos

Bertil Roos (12. lokakuuta 1943 Göteborg – 31. maaliskuuta 2016 Wilkes-Barre, Pennsylvania, Yhdysvallat) oli ruotsalainen Shadow-tallin F1-kuljettaja. Hän osallistui yhteen F1-osakilpailuun kaudella 1974. Hän keskeytti kilpailussa, eikä saavuttanut pisteitä. Roos voitti vuoden 1973 US Formula Super Vee -luokan mestaruuden. Hän kilpaili myös F2- ja Formula Atlantic -luokassa Kanadassa. Roos perusti autokilpailukoulun Pennsylvaniaan lähelle Poconoa vuonna 1975. Vuonna 2007 koulu muuttui SCCA:n kilvanajokouluksi. == Lähteet == Luokka:Ruotsalaiset Formula 1 -kuljettajat Luokka:Vuonna 1943 syntyneet Luokka:Vuonna 2016 kuolleet
Josephine McKim

Josephine Eveline McKim-Chalmers () oli yhdysvaltalainen uimari, olympiavoittaja ja näyttelijä. McKim voitti Los Angelesin kesäolympialaisissa 1932 kultaa 4 × 100 metrin vapaauintiviestistä, yhdessä Helen Johnsin, Eleanor Garattin ja Helene Madisonin kanssa. Neljä vuotta aikaisemmin Amsterdamissa McKim oli jo uinut pronssille 400 metrin vapaauinnissa. McKim edusti uintiurallaan seuratasolla Carnegie Library Athletic Clubia. Uintiuransa jälkeen McKim meni naimisiin ja aloitti näyttelijän uransa. Hän esiintyi 1930-luvulla useissa elokuvissa, esimerkiksi yhdessä Tarzan-elokuvassa sekä tunnetussa kauhuelokuvassa Frankensteinin morsian. McKim kuoli 82-vuotiaana joulukuussa 1992. ==Filmografia== * Movie Town (1931) * Tarzan and His Mate (1934) * Frankensteinin morsian (1935) * The King Steps Out (1936) * Lady Be Careful (1936) * More Than a Secretary (1936) == Lähteet == Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Yhdysvaltalaiset näyttelijät Luokka:Vuonna 1910 syntyneet Luokka:Vuonna 1992 kuolleet
Moving Waves

Moving Waves (joskus myös puhutaan nimellä Focus 2) on alankomaalaisen Focus- yhtyeen vuonna 1971 julkaistu toinen studioalbumi. Sille sisältyy yhtyeen tunnetuin kappale ”Hocus Pocus”. Albumi oli suuri menestys, se sijoittui brittilistalla sijalle 2 (vuonna 1972) ja Yhdysvalloissa sijalle 8 (vuonna 1973). ==Kappaleet== ==Kokoonpano== *Thijs van Leer – piano, Hammond -urut, syntetisaattori, mellotron, harmoni, huilut, harmonikka, laulu *Jan Akkerman – kitara, bassokitara, lyömäsoittimet *Cyril Havermans – bassokitara, laulu *Pierre van der Linden – rummut, lyömäsoittimet ==Lähteet== Luokka:Focuksen albumit Luokka:Vuoden 1971 albumit
Albert Brommels

Johan Albert Brommels (7. helmikuuta 1891 Ylimarkku – 15. kesäkuuta 1962 Närpiö) oli suomalainen poliitikko. Hänen puolueensa oli Ruotsalainen kansanpuolue. Brommels syntyi maanviljelijäperheeseen, ja hän oli vuodesta 1915 naimisissa Anna Olivia Stenforsin kanssa. Heidän lapsiaan olivat toimitusjohtaja Krister Brommels ja sosiaalineuvos Jarl Brommels. Brommels toimi kansanedustajana kahden kauden ajan, huhtikuusta 1945 heinäkuuhun 1951. Hän oli eduskunnassa toimiessaan sivistysvaliokunnan ja talousvaliokunnan jäsen. Vaasan läänin eteläistä vaalipiiriä edustanut Brommels oli poliittisella urallaan myös Bergön ja Närpiön kunnanvaltuustojen jäsen sekä presidentin valitsijamies vaaleissa 1950 ja 1956. Brommels oli varsinaisilta ammateiltaan kansakoulunopettaja ja toimittaja. Hän työskenteli opettajana Vöyrissä vuosina 1914–1915, Bergössä vuosina 1915–1922 ja Närpiössä vuosina 1922–1955. Vuosina 1915–1921 hän toimi myös lukkarina ja 1915–1920 postinhoitajana. Toimittajana hän työskenteli Vasa-Postenissa vuonna 1920 ja 1956–1960 Kaskö Tidningissä ja Syd-Österbottenissa. Hän kirjoitti myös pakinoita nimellä Post- Janne.http://www.bragespressarkiv.fi/start/signaturer/signaturer_qt/ Vuonna 1975 ilmestyi Brommelsin elämäkertakirja Albert Brommels: En österbottnisk idékämpe Börje Sidbäckin toimittamana. == Lähteet == Luokka:Kansanedustajat Luokka:Suomen ruotsalaisen kansanpuolueen poliitikot Luokka:Bergön kunnanvaltuutetut Luokka:Närpiön kaupunginvaltuutetut Luokka:Vaasan läänin eteläinen vaalipiiri Luokka:Suomalaiset opettajat Luokka:Suomalaiset toimittajat Luokka:Vuonna 1891 syntyneet Luokka:Vuonna 1962 kuolleet
Friitala

Friitala ( tai Friby) on osa Satakunnan maakunnassa sijaitsevan Ulvilan kaupungin keskustaajamaa. Friitalaa vastaavalla postinumeroalueella (28400 Ulvila) oli vuoden 2015 lopussa 5 705 asukasta.Tilastokeskus – Tietoja postinumeroalueittain. Viitattu 18.9.2017. Friitala sijaitsee Kokemäenjoen eteläpuolella ja sieltä on matkaa Porin keskustaan noin seitsemän kilometriä. Friitala on osa Porin keskustaajamaa. ==Palvelut== Friitala on Ulvilan kaupallinen keskus. Hallinnolliset ja sosiaaliset palvelut kouluja lukuun ottamatta puolestaan sijaitsevat pääosin Kokemäenjoen pohjoispuolella Vanhassakylässä. Friitalassa ovat muun muassa Kauppakeskus Hansa, Ulvilan kirjasto ja Ulvilan lukio. Friitala-talo puolestaan on entisen Friitala Oy:n nahkatehtaan tiloihin saneerattu kauppa-, toimisto- ja vapaa-ajankeskus. Rakennuksessa toimii myös Friitalan nahkamuseo.Friitala-talon kotisivut. Viitattu 20.1.2013. Nykyisin Friitala-talo Oy on kiinteistöosakeyhtiö, joka vuokraa tiloja moninaisiin käyttötarkoituksiin. Friitalassa ovat lisäksi Ulvilan yhteiskoulu, Friitalan koulu ja Ulvilan lukio sekä päiväkoti Tuulenpesä. ==Liikenneyhteydet== Porin keskustaan pääsee Friitalasta Porin Linjojen paikallisliikenteen busseilla 70, 80, 81, 82, 83, 90 ja 91. Valtatie 2:n varrella on pikavuoropysäkki, jossa pysähtyy yli 20 päivittäistä Helsingin ja Porin väliä kulkevaa pikavuoroa.Satakunnan Liikenteen pikavuoroaikataulut. Viitattu 20.1.2013. Porin lento- ja rautatieasemille on Friitalasta vajaan kymmenen minuutin ajomatka. Poriin johtavat myös pyörätiet, joita kulkee sekä taajama-alueella että valtatie 2:n rinnalla. ===Rautatieasema=== Friitalan rautatieasema toimi vuosina 1895–1970, vuodesta 1932 nimellä Ulvilan rautatieasema. Asema sijaitsi Tampere–Pori-radalla. Asema aloitti toimintansa seisakkeena, mutta se laajennettiin vuonna 1932 rautatieasemaksi. Asemalta rakennettiin 1920-luvulla raide Friitala Oy:n tehtaalle. Teollisuusraide purettiin tehtaan toiminnan supistuttua 1980-luvulla. Matkustajaliikenne päättyi vuonna 1983, mutta satunnaisia tilausjunia pysähtyi vielä 1990-luvulla. Asema paloi vuonna 2003. Asemasta on jäljellä asemapäällikön talo ja laiturin jäännökset. ==Historiaa== Friitala mainitaan asiakirjoissa vuodelta 1446, jolloin eräs Friitalan tila lahjoitettiin Naantalin luostarille. Friitalaan kuuluvat varhaiset tilat esiintyvät nimillä Mattila, Uotila, Suurpää, Spinkkilä ja Hannula. Mattila jakaantui sittemmin tiloihin Kylä-Mattila, Uusi-Mattila, Fredrik-Mattila ja Vainio-Mattila. Uotilasta erotettiin Ketola ja Tommila eli Kuitti, ja Tommilasta Renfors. Suurpään tilasta muodostuivat Suurpää-Åkervall, Suurpää-Åkergård, Suurpää-Lääkäri, Suurpää-Bjong ja Suurpää-Frigrén-Koivisto. Rantalasta tuli Ali-Rantala ja Yli- Rantala. == Lähteet == ==Aiheesta muualla== Maanmittari Olof Mörtin tekemä Friitalan kartta vuodelta 1698 Luokka:Ulvilan kylät Luokka:Satakunnan maakunnan entiset taajamat
Manuel Rosales

Manuel Antonio Rosales Guerrero (s. 12. joulukuuta 1952) on venezuelalainen oppositiopoliitikko. Hän toimi Maracaibon pormestarina vuosina 1996–2000 ja Zulian kuvernöörinä 2000–2008. Vuonna 2008 hän aloitti jälleen Maracaibon pormestarina, mutta kausi jäi kesken keväällä 2009. Rosales joutui pakenemaan maasta korruptiosyytösten johdosta.Manuel Rosales, Chavez Critic, Skipped Court, Seeking Asylum, Now In Peru Ennen Un Nuevo Tiempo -puolueen perustamista vuosituhannen vaihteessa Rosales vaikutti Acción Democráticassa. Vuonna 2006 hän oli Un Nuevo Tiempon presidenttiehdokkaana ja sai toiseksi eniten ääniä Hugo Chávezin jälkeen. Vuonna 2009 Rosales joutui kotimaassaan syytetyksi korruptiosta. Hän piti syytteitä poliittisina ja haki turvapaikkaa Perusta. Chávez oli jo aiemmin uhkaillut häntäProfile: Manuel Rosales, ja 27. huhtikuuta Peru ilmoittikin myöntäneensä Rosalesille turvapaikan.Manuel Rosales, Chavez Critic, Granted Asylum In Peru Al Jazeera julkaisi syyskuussa 2009 Kolumbian syyttäjänvirastosta saadun videonauhan, jossa kolumbialainen palkkasoturi kertoo Rosalesin tarjonneen 25 miljoonan dollarin palkkiota Chavezin murhaamisesta vuonna 1999.YouTube.com - Al Jazeera: Hitman says $25m offered 'for killing Chavez' - 26 Sept 09 Viitattu 8.12.2009 == Lähteet == Rosales, Manuel Rosales, Manuel Rosales, Manuel
Vanhakylä (Ulvila)

Vanhakylä eli Vanha-Ulvila on taajama Ulvilassa. Se sijaitsee Kokemäenjoen pohjoispuolella, ja muodostaa Ulvilan keskustaajaman itäisen osan. Ulvilan kirkon ympäristö, johon Ulvilan kirkon ohella kuuluvat Ulvilan Pappilat, Saaren ja Isonkartanon kartanot, Trumetarin tila ja Liikistön muinaismuistoalue, on kulttuuriympäristönä merkittävä ja kuuluu Museoviraston vuonna 2009 määrittelemiin valtakunnallisesti merkittäviin rakennettuihin kulttuuriympäristöihin. Ulvilan kirkon tienoosta käytetään nimitystä Kirkonseutu. Kirkonseutu on pääasiassa maaseutumaista aluetta, mutta siellä sijaitsee Mynsterin asuinalue, jossa on muun muassa jalkapalloseura FC Ulvilan kotikenttä. Kirkon lisäksi Vanhassakylässä sijaitsee Ulvilan kaupungintalo, Ulvilan uusi hautausmaa sekä muita kaupungin palveluja, kuten Vanhankylän koulu, jossa on noin 400 oppilasta. Vanhankylän liepeillä Krapiston alueella on Ulvilan vesitorni, jonka huipulla on Porin Karhunvartijoiden tähtitorni. Saarenluodossa, Kirkkojuovan takana on kaupungin virkistysalue. == Historia == Ulvilan keskiaikainen kaupunki sijaitsi Vanhassakylässä, mistä alueen nykyinen nimikin juontaa juurensa. Muistona keskiaikaisesta Ulvilasta ovat Vanhassakylässä sijaitseva Liikistön muinaismuistoalue sekä Ulvilan keskiaikainen kirkko. Kirkko sijaitsee varsinaisen Vanhankylän taajaman ulkopuolella, paikalla jossa keskiaikainen Ulvila sijaitsi. == Lähteet == ==Aiheesta muualla== * Luokka:Ulvilan kylät Luokka:Satakunnan maakunnan entiset taajamat Luokka:Suomen kirkonkylät Luokka:Suomen kuntakeskukset
Miehen malli (Posteljoonan & Ystävien albumi)

Miehen malli on muusikko, koomikko ja televisio-/radiotoimittaja Joona Kortesmäen Posteljoona & Ystävät -nimellä julkaistu ensimmäinen studioalbumi. Albumi julkaistiin 2. heinäkuuta 2008. Albumin tunnetuin kappale on radiosoittojakin saanut "Nakuna", jolla vierailee Summeri-ohjelmasta tuttu Nuutti Takkinen nimellä Paha-Nuutti. == Kappaleet == # Viiksekäs mies # Nakuna (mukana Paha-Nuutti) # Tarviin sua # Rakkauden kesä (mukana Paha-Nuutti & Rauhatäti) # Hautajaisissa # Keskinkertainen (mukana Paha-Nuutti) # Jahkaat # Tuonne taakse metsämaan # Niin kauan ku mun henki pihisee # Herra antaa, Herra ottaa == Arvostelut == * Desibeli.net: Desibeli.net: Levyarvio * Rumba: ristiriitainenRumba: Levyarvio == Lähteet == Luokka:Vuoden 2008 esikoisalbumit Luokka:Posteljoonan & Ystävien albumit
Manuela Stellmach

Manuela Stellmach-Schubert () on saksalainen entinen uimari ja olympiavoittaja, joka edusti urallaan myös Itä-Saksaa. Stellmach voitti Soulin kesäolympialaisissa 1988 kultaa 4 × 100 metrin vapaauintiviestistä, yhdessä Kristin Otton, Katrin Meißnerin ja Daniela Hungerin kanssa. Samoissa kilpailuissa hän voitti lisäksi pronssia 200 metrin vapaauinnissa. Kolmannen olympiamitalinsa Stellmach saavutti neljä vuotta myöhemmin Saksojen jo yhdistyttyä; Barcelonan olympialaisissa hän oli 4 × 100 metrin vapaauintiviestissä kolmas. Stellmach menestyi uransa aikana myös pitkän radan MM-kisoissa; hän voitti kilpailuista yhteensä kolme kultaa, kaksi hopeaa ja yhden pronssin. Menestystä tuli myös pitkän radan EM-kilpailuissa; kahdeksan vuoden aikana hän voitti hämmästyttävät yhdeksän Euroopan mestaruutta sekä kuusi hopeaa. Kaikki hänen arvokisavoittonsa ovat viesteistä, paitsi 200 metrin vapaauinnin EM-kulta Bonnista 1989. Uintiuransa jälkeen Stellmach on mennyt naimisiin. Hän edusti uintiurallaan seuratasolla Sportclub Dynamo Berliniä sekä Sportverein Preußen Berliniä. == Lähteet == Luokka:Itäsaksalaiset uimarit Luokka:Saksalaiset uimarit Luokka:Itäsaksalaiset olympiavoittajat Luokka:Saksalaiset olympiamitalistit Luokka:Vuonna 1970 syntyneet Luokka:Elävät henkilöt
The Human Abstract

The Human Abstract on yhdysvaltalainen metalcore-vaikutteista progressiivista metallia soittava yhtye. == Historia == Yhtyeen perustivat vuonna 2004 Los Angelesissa Kaliforniassa kitaristit AJ Minette ja Dean Herrera. Yhtyeen nimi on peräisin William Blaken samannimisestä runosta (Songs of Innocence and of Experience, 1794) Yhtyeen laulajan Nathan Ellisin korvaajaksi on tullut Travis Richter. Yhtyeen vanha kitaristi AJ Minette on kolmen vuoden tauon jälkeen yhtyeen kokoonpanossa mukana.THE HUMAN ABSTRACT: New 'Digital Veil' Teaser Clip Released blabbermouth.net. Viitattu 22. joulukuuta 2010. == Jäsenet == === Nykyiset === * Travis Richter - laulu (2010–) * AJ Minette - kitara, piano (2003–2007; 2010–) * Andrew Tapley - kitara * Dean Herrera - kitara * Henry Selva - basso * Brett Powell - rummut === Entiset === * Nathan Ellis - laulu (2006–2009) * Nick Olaerts - laulu (2003–2005) * Kenny Arehart - laulu (2003–2006) * Mike Nordeen - basso (2007-2008) * Allen Eason - basso (2008) * Sean Leonard - piano (2008–2009) == Diskografia == === Albumit === * Nocturne (2006) * Midheaven (2008) * Digital Veil (2011) === EP-levyt === * The Human Abstract (2005) ==Lähteet== Luokka:Yhdysvaltalaiset metalcore-yhtyeet Luokka:Yhdysvaltalaiset progressiiviset metalliyhtyeet Luokka:Yhdysvaltalaiset mathcore-yhtyeet
Lycia (yhtye)

Lycia on yhdysvaltalainen darkwave-yhtye, joka perustettiin vuonna 1988 Arizonassa. Yhtyeen perustajat Mike VanPortfleet ja Tara Vanflower ovat edelleen aktiivisia Lycian pääjäseniä. Suppeasta suosiostaan huolimatta yhtye oli yksi tärkeimpiä darkwave ja ethereal wave -musiikkityylien aloittajia. Allmusicin mukaan Lycian vuonna 1995 julkaistu albumi The Burning Circle and then Dust "on säilyttänyt asemansa yhdysvaltalaisen pimeän rockin eräänä kohokohtana." Tuolta albumilta julkaistu, power pop -henkinen single "Pray" on yhtyeen tunnetuimpia kappaleita. Yhtye teki kiertueen Type O Negativen kanssa samana vuonna. Lycian musiikin tunnistettavia aineksia ovat rikkaat, monikerroksiset äänimaisemat, kaikuvat kitarat, tunnelmalliset koskettimet, hidastempoiset konerummut, VanPortfleetin melankolinen kuiskattu laulu sekä Vanflowerin heleä ääni. Yhtye kuului ethereal waveen erikoistuneen Projekt Recordsin tunnetuimpiin yhtyeisiin. == Diskografia == *Wake (1989) *Ionia (1991) *A Day in the Stark Corne (1993) *Live (1994) *The Burning Circle and then Dust (1995) *Cold (1997) *Estrella (1998) *Compilation Appearances Volume 1 (2001) *Compilation Appearances Volume 2 (2001) *Tripping Back into the Broken Days (2002) *Empty Space (2003) *Fifth Sun (2010) *Quiet Moments (2013) *A Line That Connects (2015) == Lähteet == Luokka:Yhdysvaltalaiset goottirockyhtyeet
Hans Reimann

Hans-Georg Reimann (s. 24. elokuuta 1941 Stariškė/Starrischken, Saksan 1939–1945 miehittämä Klaipėdan alue, Liettua) on itäsaksalainen kilpakävelijä ja olympiamitalisti.Sports Reference LLC Päälajissaan 20 kilometrin kävelyssä hän edusti maataan kahdeksan kertaa arvokilpailuissa.Kluge, s. 600 Reimann saavutti 20 kilometrin kävelyssä hopeaa Belgradin EM-kilpailuissa 1962 ajalla 1.36.14,2. Hän hävisi kultamitalisti Kenneth Matthewsille vajaan 20 sekunnin erolla.Siukonen & Ahola, s. 76 Tokion 1964 olympialaisissa hän sijoittui 12:nneksi ajalla 1.34.51,0. Budapestin EM-kilpailuissa 1966 hänet hylättiin.Siukonen & Ahola, s. 86 Méxicon 1968 olympialaisissa hän sijoittui seitsemänneksi ajalla 1.36.31,4.Kluge, s. 44 Ateenan EM-kilpailuissa 1969 hän oli viides ajalla 1.33.04,0 Siukonen & Ahola, s. 94 ja Helsingin EM- kilpailuissa 1971 samoin viides ajalla 1.28.56,8.Siukonen & Ahola, s. 110 Kesäkuussa 1972 Reimann käveli Erfurtissa maanmiehensä Peter Frenkelin kanssa 20 000 metrin ratakävelyn maailmanennätyksen 1.25.19,4.Butler, s. 474 Münchenin 1972 olympialaisissa hän saavutti Frenkelin ja Neuvostoliiton Vladimir Golubnitšin takana pronssia ajalla 1.27.16,6.Kluge, s. 243 Uransa viimeisiksi jääneissä arvokilpailuissa, Montréalin 1976 olympialaisissa Reimann saavutti hopeaa ajalla 1.25.13,8. Hän hävisi Meksikon Daniel Bautistalle runsaan puolen minuutin erolla.Kluge, s. 468 Reimann voitti 20 kilometrin kävelyn maailmancupin Eschbornissa 1970 ajalla 1.26.55 ja Luganossa 1973 ajalla 1.29.31.Butler, s. 244–245 ==Lähteet== * * * * ===Viitteet=== Luokka:Itäsaksalaiset kävelijät Luokka:Itäsaksalaiset olympiamitalistit Luokka:Vuonna 1941 syntyneet Luokka:Elävät henkilöt
Nocturne (albumi)

Nocturne on yhdysvaltalaisen metalliyhtye The Human Abstractin vuonna 22. elokuuta 2006 julkaistu albumi. Se on yhtyeen ensimmäinen kokopitkä studioalbumi. == Kappaleet == # # # # # # # # # # # # == Kokoonpano == * Nathan Ells – laulu * A.J. Minette – kitara, piano * Dean Herrera – kitara * Kenny Arehart – bassokitara * Brett Powell – rummut == Arvostelut == * AbsolutePunk: 86%AbsolutePunk * Allmusic: Allmusic review == Lähteet == == Aiheesta muualla == * * Luokka:The Human Abstractin albumit Luokka:Vuoden 2006 esikoisalbumit
Aapo Kyrölä

Aapo Kyrölä (s. 1979) on toinen multimediayhtiö Sulakkeen perustajista. Kyrölä oli Hotelli Kultakalan tekninen suunnittelija. Hän myös oli Sulakkeen toimitusjohtajana vuosina 2000-2001. Kyrölän viimeisin työnimike Sulakkeessa oli Chief Creative Officer, ja hänen vastuulleen kuului koko Sulakkeen visuaalisen ja konseptisuunnittelun laadunvalvonta sekä R&D-tiimin; (Research and Development) vetäminen. Kyrölä ja Sampo Karjalainen saivat Suomi-palkinnon vuonna 2005 ja Suomalaisen insinöörityöpalkinnon 2006. Pian sen jälkeen Kyrölä siirtyi tekemään väitöskirjaa Yhdysvaltoihin Carnegie Mellon -yliopistoon.Katso, mistä löytyvät Suomen it-pioneerit nykyisin . Talouselmä 21.8.2009. ==Lähteet== Luokka:Internetin kehitykseen vaikuttaneet suomalaiset Luokka:Suomalaiset yritysjohtajat Luokka:Vuonna 1979 syntyneet Luokka:Elävät henkilöt
Vaja

thumb|240px|Vaja erämaajärven rannalla Vaja on erillinen pieni ulkorakennus, jota käytetään yleensä varastona käyttötavaroille, varusteille tai muille tarvikkeille. Vajat ovat yleensä lämmittämättömiä. Varastotilan ohella niitä voidaan käyttää esimerkiksi leikkimökkinä tai liiterinä, samoin taukotupana. Vajallekin voi tarvita rakennusluvan. Vaja voidaan rakentaa kiinteästi pilarien varaan tai siirrettävänä nurkkakivien tai lankkujen päälle. Jos vajassa on lattia, se tehdään normaalisti kannatinpalkkien päälle. Vajan runkorakenteessa on otettava huomioon erityisesti ovi ja mahdollisten ikkunoiden paikat, koot ja muodot. Vajassa on usein viisto katto. Ulkoverhous on lautaa tai levyä, sisäpuolella ei yleensä ole verhousta lainkaan. Vajat kuitenkin maalataan usein. Syrjäisessä paikassa olevan varastovajan lukitustapa on suunniteltava jo rakentamisvaiheessa. thumb|240px|left|Venevajoja NiukkalassaVenevaja eli talas on ainakin osittain veden päälle rakennettu vaja, jossa säilytetään veneitä ja venetarvikkeita. ==Katso myös== * Maja * Katos ==Aiheesta muualla== * Vajasta rakentaja.fi -sivulla Luokka:Rakennukset ja rakennelmat Luokka:Varastorakennukset
Leonid Lytvynenko

Leonid Dmytrovytš Lytvynenko (; , s. 28. tammikuuta 1949 Smila, Tšerkasy, Ukrainan SNT, Neuvostoliitto) on ukrainalainen, Neuvostoliittoa edustanut kymmenottelija ja olympiamitalisti vuodelta 1972.Sports Reference LLC Lytvynenko sijoittui Ateenan EM-kilpailuissa 1969 kymmenottelussa yhdeksänneksi 7 410 pisteellä.Siukonen & Ahola, s. 95 Helsingin EM- kilpailuissa 1971 hän oli seitsemäs 7 707 pisteellä.Siukonen & Ahola, s. 111 Münchenin 1972 olympialaisissa hän saavutti hopeaa 8 035 pisteellä (7 970 pistettä vuoden 1985 taulukon mukaan). Hän hävisi maailmanennätyksen tehneelle maanmiehelleen Nikolai Aviloville yli 400 pisteellä.Wallechinsky, s. 122Kluge, s. 248 Ennen viimeistä lajia Lytvynenko oli vasta kahdeksantena mutta hän paransi 1 500 metrin juoksussa omaa ennätystään 4.19,6:sta 4.05,9:ään ja nousi yhteistuloksissa toiseksi.Kluge, s. 387 Lytvynenko sijoittui Rooman EM- kilpailuissa 1974 neljänneksi 8 122 pisteellä.Siukonen & Ahola, s. 123 Montréalin 1976 olympialaisissa hän oli seitsemäs 8 025 pisteellä (7 963 pistettä vuoden 1985 taulukon mukaan).Kluge, s. 474Wallechinsky, s. 123 == Lähteet == * * * * === Viitteet === Luokka:Neuvostoliittolaiset yleisurheilun moniottelijat Luokka:Neuvostoliittolaiset olympiamitalistit Luokka:Vuonna 1949 syntyneet Luokka:Elävät henkilöt
August Tåg

Josef August Tåg (16. elokuuta 1871 Närpiö – 1. helmikuuta 1959 Närpiö) oli suomalainen poliitikko. Hänen puolueensa oli Ruotsalainen kansanpuolue. Tåg toimi kansanedustajana kymmenen vuoden ajan, helmikuusta 1911 maaliskuuhun 1919 ja syyskuusta 1927 heinäkuuhun 1929. Hänet valittiin eduskuntaan viisissä vaaleissa Vaasan läänin eteläisestä vaalipiiristä. Hän vaikutti kansanedustajavuosinaan maatalousvaliokunnassa, rautatievaliokunnassa, sivistysvaliokunnassa ja suuressa valiokunnassa. Tåg toimi poliittisella urallaan myös Närpiön kunnanvaltuuston jäsenenä ja sen puheenjohtajana sekä valitsijamiehenä presidentinvaalissa 1943. Vuonna 1937 hänelle myönnettiin kunnallisneuvoksen arvonimi. Kansakoulun käynyt Tåg syntyi maanviljelijäperheeseen ja oli itsekin varsinaiselta ammatiltaan maanviljelijä. Hän viljeli maata Närpiössä vuodesta 1899. Tåg oli naimisissa Anna Henrika Siggin kanssa, jonka kanssa hän avioitui vuonna 1897. Tåg kuoli helmikuussa 1959 kotikunnassaan Närpiössä. Hän oli kuollessaan 87-vuotias. == Lähteet == Luokka:Kansanedustajat Luokka:Suomen ruotsalaisen kansanpuolueen poliitikot Luokka:Närpiön kaupunginvaltuutetut Luokka:Vaasan läänin eteläinen vaalipiiri Luokka:Vuonna 1871 syntyneet Luokka:Vuonna 1959 kuolleet
STS-41-B

STS-41-B oli Nasan avaruussukkulaohjelman kymmenes ja Challenger-sukkulan neljäs lento. Laukaisu tapahtui 3. helmikuuta 1984 kello 13.00 UTC-aikaa Kennedyn avaruuskeskuksesta. Lento päättyi laskeutumiseen 11. helmikuuta kello 12.15. Lento oli ensimmäinen, jolla käytettiin uutta tehtävänumerointia: ensimmäinen numero ilmaisi vuoden sukkulaohjelman alusta lukien, toinen numero laukaisupaikan (1 Kennedyn avaruuskeskukselle, 2 Vandenbergin lentotukikohdalle) ja kirjain lennon järjestysnumeron kyseisenä vuonna. Lennon komentajana toimi kolmannella avaruuslennollaan Apollo-Sojuz- ja sukkula- astronautti Vance D. Brand. Ensimmäisellä lennollaan olivat lentäjä Robert L. Gibson sekä tehtäväspesialistit Bruce McCandless II, Ronald E. McNair ja Robert L. Stewart. Hyötykuormana lennolla oli kaksi kaupallista tietoliikennesatelliittia, yhdysvaltalainen WESTAR-VI ja indonesialainen Palapa B-2. Irrottamisen jälkeen satelliittien PAM-moottorit eivät toimineet odotetusti ja satelliitit jouduttiin noutamaan STS-51-A-lennolla. Lisäksi rahtitilassa oli länsisaksalainen SPAS-I-laitteisto sekä viisi GAS- tutkimuslaitekanisteria. Sukkulan keskikannella suoritettiin kemiallisia, fysikaalisia ja biologisia tutkimuksia. Astronautit McCandless ja Stewart suorittivat avaruuskävelyn, jolla McCandless kokeili ensimmäistä kertaa MMU- rakettireppua. Repun paineistettua typpeä käyttävillä rakettimoottoreilla McCandless kykeni liikehtimään vapaasti ilman turvaköysiä aina sadan metrin päähän sukkulasta. Challenger laskeutui lennon päätteeksi ensimmäistä kertaa takaisin Kennedyn avaruuskeskuksen 4,5 kilometrin mittaiselle kiitotielle.STS-41-B NASA, luettu 23.5.2009 ==Lähteet== STS-041-B Luokka:Vuoden 1984 avaruustoiminta
Uudenkaarlepyyn vaakuna

Uudenkaarlepyyn vaakuna on saanut aiheensa tervakaupasta, jolla oli suuri merkitys Pohjanmaan satamakaupungeille 1600-luvulta alkaen. Vaakunan heraldinen selitys on ”sinisessä kilvessä pystyyn asetettu kultainen tervatynnyri, jonka kannesta ja molemmista sivuista kultaiset, punakielekkeiset tulenlieskat lähtevät.” == Vaakunan historiaa == 7\. syyskuuta 1620 kuninkaallisella privilegiolla perustettu Uusikaarlepyy sai perustamisasiakirjassa määritellyksi tunnuksekseen palavan tervatynnyrin, joka kuvasi tervakaupan tärkeää asemaa Pohjanmaan jokivarsien asukkaille. Samanlainen tunnus, erotuksena ainoastaan tervatynnyrien asento, oli laadittu myös samana vuonna perustetulle Kokkolan kaupungille (ruots. Gamlakarleby, "Vanhakaarlepyy"). Tervatynnyriä käytettiin vaihtelevin muodoin Uudenkaarlepyyn hallinnollisissa sineteissä. Vuonna 1861 venäjänsaksalainen heraldikko Bernhard von Köhne laati oman ehdotuksensa Uudenkaarlepyyn vaakunaksi muiden Suomen suuriruhtinaskunnan kaupunkien ohella. Ehdotuksessa tervatynnyri on korvattu hopeakenttään asetetulla mustalla masuunilla, josta iskevät punaiset tulenlieskat. Ehdotusta ei kuitenkaan otettu käyttöön. Vuonna 1892 Valtionarkiston heraldikko George Granfelt kuvasi kirjassaan Finlands städers vapenbok Uudenkaarlepyyn vaakunan Kokkolan vaakunan tapaan kultataustaisena ja tervatynnyrin luonnonvärisen ruskeana. Toisinaan vaakuna kuvattiin kullan sijaan sinitaustaisena. Muun muassa vuonna 1884 perustettu uusikaarlepyyläinen pursiseura Segelsällskapet Ägir sai lippunsa tunnukseksi kotikaupunkinsa vaakunan sinitaustaisena. Erojen luomiseksi Uudenkaarlepyyn ja Kokkolan vaakunoiden välille alkoivat uusikaarlepyyläiset suosia sini- kultaista mallia kaupunkinsa vaakunasta. Kyseiset värit virallistettiinkin tasavallan presidentin Risto Rytin päätöksellä 19. marraskuuta 1943. Uusitun vaakunan piirsi tällöin uudelleen heraldikko Gunnar Clément. === Galleria === Tiedosto:Uusikaarlepyy sinetti.jpg|Uudenkaarlepyyn sinetti kaupungin perustamisasiakirjasta vuodelta 1620. Tiedosto:Uusikaarlepyy.sinetti.jpg|Uudenkaarlepyyn sinetti vuodelta 1620. Tiedosto:Von Koehne Uusikaarlepyy.jpg|Von Köhnen vuoden 1861 ehdotus Uudenkaarlepyyn vaakunaksi. Kolkka viittaa kaupungin sijaintiin Vaasan läänissä. Tiedosto:Uusikaarlepyy.vaakuna.1892.jpg|Uudenkaarlepyyn vaakuna sen vanhoissa väreissä George Granfeltin piirtämänä vuodelta 1892. Tiedosto:Uusikaarlepyy vaakuna 1900.jpg|Uudenkaarlepyyn vaakuna Finlands städers vapen -postikorttikokoelmasta 1900-luvun alusta. Tiedosto:Uudenkaarlepyyn vaakuna.jpg|Gunnar Clémentin uudistaman vaakunan alkuperäispiirros vuodelta 1943. == Lähteet == * * * === Viitteet === == Aiheesta muualla == ;Kirjallisuutta venäjäksi * Бойко Дм. А. Геральдика Великого Княжества Финляндского. – Запорожье, 2013. Luokka:Suomen kuntien vaakunat Vaakuna
Stormälö

Stormälö on kylä ja saari Paraisilla. Saarella sijaitsevat muun muassa Stormälön mökkikylä, Mälö bygdegårds (kylätalo), pienvenesatama, motocross- rata sekä 1940-luvulla perustettu Airiston lomakeskus. Lomakeskuksessa on ympärivuotinen hotelli, vierasvenesatama ja pitseria sekä kesäisin auki oleva kioski. Saaren asutus on harvaa ja maaseutumaista. Stormälö kuuluu Airisto–Seilin valtakunnallisesti arvokkaaseen maisema-alueeseen. == Lähteet == == Aiheesta muualla == * Airisto marina (Airiston vierasvenesatama) * Aurinkoisen Airiston 1940-luvulla perustettu lomakeskus tarjosi monipuolista ajanvietettä (Yle Elävä arkisto) Luokka:Paraisten saaret Luokka:Paraisten kylät
Ryszard Katus

Ryszard Katus (s. 29. maaliskuuta 1947 Boska Wola, Mazowieckie, Puola) on entinen puolalainen kymmenottelija ja olympiamitalisti.Sports Reference LLC Katus sijoittui Helsingin EM-kilpailuissa 1971 kymmenottelussa 14:nneksi 7 417 pisteellä.Siukonen & Ahola, s. 111 Münchenin 1972 olympialaisissa hän saavutti pronssia 7 984 pisteellä (7 936 pistettä vuoden 1985 taulukon mukaan). Hän voitti neljänneksi sijoittuneen yhdysvaltalaisen Jefferson Bennettin vain kymmenellä pisteellä.Kluge, s. 249 Rooman EM-kilpailuissa 1974 Katus sijoittui viidenneksi 7 920 pisteellä.Siukonen & Ahola, s. 123 Montréalin 1976 olympialaisissa hän oli kahdestoista 7 616 pisteellä.Kluge, s. 474 ==Lähteet== * * * ===Viitteet=== Luokka:Puolalaiset yleisurheilun moniottelijat Luokka:Puolalaiset olympiamitalistit Luokka:Vuonna 1947 syntyneet Luokka:Elävät henkilöt
Kirkaslampi (Utajärvi)

Kirkaslampi on pieni järvi tai lampi Utajärven kunnan Marttisjärven kylässä. Se sijaitsee Olvassuon luonnonpuiston etelälaidalla ja sinne johtaa metsäautotietä myöten yhteys Olvasjärventieltä Juorkunasta. Järven pohjoisrannalla on Olvassuon luontopolun alku- ja paluupiste opastetauluineen, laituri sekä laavupaikka ja huoltorakennus. Järvestä puolisen kilometriä lounaaseen on erittäin pienikokoinen Pieni Kirkaslampi, etelään taas ovat korkeat Kirkkaanlamminharju ja Kälväsvaara. Järveen tulee pohjoisesta hyvin pieni suo-oja, siinä ei ole laskuojaa. Järvi on karu, kivi- ja hiekkapohjainen, vesi on järven nimen veroista. ==Aiheesta muualla== *Luontoon.fi: kulkuyhteydet ja kartat Luokka:Utajärven järvet
Stefan Schreyer

Stefan Schreyer (s. 23. lokakuuta 1946 Gotha, Thüringen, Saksa) on itäsaksalainen kymmenottelija.Sports Reference LLC Schreyer sijoittui Münchenin 1972 olympialaisissa kymmenottelussa viidenneksi 7 950 pisteellä (7 907 pistettä vuoden 1985 taulukon mukaan). Hän hävisi pronssimitalisti Ryszard Katusille 34 pisteellä.Kluge, s. 249 Ottelun osalajeista hän oli pituushypyssä kolmanneksi paras tuloksella 744 cm ja kuulantyönnössä neljänneksi paras tuloksella 15,02 m. Ottelun päättäneessä 1 500 metrin juoksussa hän hävisi hopeamitalille nousseelle Leonid Litvinenkolle 42,3 sekuntia ja pronssimitalisti Ryszard Katusillekin 16,3 sekuntia. ==Lähteet== * * ===Viitteet=== Luokka:Itäsaksalaiset yleisurheilun moniottelijat Luokka:Vuonna 1946 syntyneet Luokka:Elävät henkilöt
Pikku Olvasjärvi

Pikku Olvasjärvi on Utajärven kunnan Juorkunan kylässä sijaitseva Kiiminkijoen vesistöalueeseen kuuluva järvi. Se sijaitsee Isosta Olvasjärvestä lyhimmillään vain seitsemisen sataa metriä pohjoiseen Keinäsperälle menevän metsäautotien vieressä. Järvestä lähtevä Pikkuoja laskee Kavalan talon paikan kohdalla Piltuanjokeen ja edelleen Nuorittajoen kautta Perämereen. Järvi on asumaton itärannan kesämökkiä lukuun ottamatta, rannat ovat erittäin matalat ja soistuneet. Luokka:Kiiminkijoen vesistö Luokka:Utajärven järvet
Kestävän palmuöljyn yhdistys

Kestävän palmuöljyn yhdistys eli Roundtable on Sustainable Palm Oil (RSPO) palmuöljyalan kansainvälinen yhdistys, joka kehittää periaatteita kestävälle palmuöljytuotannolle. Kahdeksan periaatetta ja 39 kriteeriä pyrkivät lisäämään öljypalmutuotannon ekologista, sosiaalista ja taloudellista vastuullisuutta. RSPO:n organisaatio perustettiin Sveitsissä vuonna 2004. WWF:n mukaan RSPO on voittoa tavoittelematon yhdistys, jonka päämaja sijaitsee Kuala Lumpurissa. ==Jäsenet== Jäseniin sisältyy öljypalmun kasvattajia, jalostajia, välittäjiä, lopputuotteiden valmistajia, myyjiä, rahoittajia sekä ympäristö- ja kansalaisjärjestöjä. RSPO:lla kattaa noin 40 % palmuöljyn maailmantuotannosta. Vastuullisesti tuotettua palmuöljyä alettiin tuottaa vuoden 2007 lopussa. ==Kokoukset== Järjestö perustettiin WWF:n aloitteesta Kuala Lumpurissa elokuussa 2003. Yli 40 yritystä ja organisaatiota allekirjoitti ensimmäisessä kokouksessa julkilausuman. RSPO:n kokouksissa Jakartassa 2004 ja Singaporessa 2005 hyväksyttiin kestävän öljypalmutuotannon periaatteet ja kriteerit. ==Saavutukset== Indonesian hallitus luopui 1,8 milj. ha plantaasin perustamisen Borneon, Indonesian ja Malesian rajalle. Viljelyalue olisi tuhonnut 3 kansallispuistoa ja niiden ympäristön Borneon laajimpien luonnonmetsien luona. Käyttöoikeus peruttiin WWF:n esittämän Heart of Borneo –suojelualoitteesta. ==Lähteet== * Syökö suomalainen elintarviketeollisuus viimeisiä sademetsiä? Raportti suomalaisen elintarvikesektorin palmuöljyn käytöstä ja sen ympäristövaikutuksista lokakuu 2007 WWF ==Aiheesta muualla== * WWF vaatii Neste Oililta välitöntä sitoutumista vastuulliseen palmuöljyn hankintaan, WWF 3.4.2009 * Palmuöljy-yritykset jonoon WWF 18.5.2009 Luokka:Ympäristöjärjestöt Luokka:Kansainväliset järjestöt
Talk Dirty to Me

Talk Dirty to Me on glam rock-yhtye Poisonin ensimmäinen hittikappale. Kappale julkaistiin ensimmäisen kerran vuonna 1986 yhtyeen esikoisalbumilla Look What the Cat Dragged In, ja on edelleen yhtyeen tunnetuin ja menestynein kappale heviballadi Every Rose Has Its Thornin jälkeen. Talk Dirty To Me nousi sijalle #9, ja aiempi single Cry Tough ei sijoittunut ikinä yhdellekkään listalle. 1987 julkaistiin seuraava single, I Want Action josta muodostui myös hitti. 2007 Talk Dirty To Me julkaistiin myöhemmin myös Guitar Hero III: Legends of Rock -videopelissä. Erona alkuperäiseen versioon oli vain se, että laulaja Bret Michaels äänitti vokaalit uudelleen peliä varten työskennellessään itse pelin parissa. 2009 VH1-äänestyksessä Best Hard Rock Songs of All Time (suom. Kaikkien aikojen parhaat hardrock-kappaleet) kappale sijoittui listasijalle #40. Muun muassa Children of Bodom on tehnyt kappaleesta cover-version, joka on albumilla Skeletons in the Closet. == Kokoonpano == * Bret Michaels - laulu * C.C. DeVille - soolo-, rytmikitara, taustalaulu * Bobby Dall - bassokitara * Rikki Rockett - rummut Luokka:Vuoden 1986 kappaleet Luokka:Yhdysvaltalaiset hard rock -kappaleet Luokka:Yhdysvaltalaiset heavy metal -kappaleet
Odiah Sidibé

Odiah Khomiakoff (o.s. Sidibé, s. 13. tammikuuta 1970 Fréjus, Var, Ranska) on entinen ranskalainen pikajuoksija. Odiah Sidibé voitti sekä 100 metrin juoksussa että 4 × 100 metrin viestijuoksussa juniorien EM-pronssia vuonna 1987 ja juniorien Euroopan-mestaruuden vuonna 1989. Seuraavana vuonna Splitin EM-kilpailuissa hän sijoittui 100 metrillä viidenneksi ajalla 11,40 s ja 4 × 100 metrillä neljänneksi ajalla 43,43 s. Barcelonan 1992 olympialaisissa hän sijoittui viestissä neljänneksi ajalla 42,85 s; alkuerissä hän oli juoksemassa Ranskan ennätystä 42,58 s. Sadan metrin juoksussa Sidibé karsiutui puolivälierissä. Stuttgartin MM-kilpailuissa 1993 Sidibé sijoittui 4 × 100 metrillä neljänneksi ajalla 42,67 s ja karsiutui 100 metrin alkuerissä. Helsingin EM-kilpailuissa 1994 hän karsiutui 100 metrin puolivälierissä. Pikaviestin alkuerissä Ranskan joukkue hylättiin. Atlantan 1996 olympialaisissa Sidibé saavutti viestissä kuudennen sijan ajalla 42,76 s ja karsiutui 100 metrin välierissä ajalla 11,35 s. Budapestin EM-kilpailuissa 1998 hän karsiutui 100 metrin välierissä ajalla 11,33 s eikä osallistunut viestiin. Edmontonin MM-kilpailuissa 2001 Sidibé saavutti 4 × 100 metrin viestijuoksussa hopeaa ajalla 42,39 s. Alun perin Ranska sijoittui kolmanneksi mutta nousi jälkeen päin toiseksi Kelli Whiten dopingtapauksen seurauksena. Henkilökohtaisille matkoille Sidibé ei Edmontonissa osallistunut. Münchenin EM-kilpailuissa 2002 hän voitti viestijuoksussa kultaa ajalla 42,46 s. Henkilökohtaisella 100 metrillä hän sijoittui seitsemänneksi ajalla 11,57 s; alkuerissä hän oli juossut ajan 11,40 s. Sisäratojen arvokilpailuissa Sidibé saavutti kaksi mitalia. Genovan EM-hallikilpailuissa 1992 hän sijoittui 60 metrin juoksussa viidenneksi ajalla 7,34 s. Tukholman EM-hallikilpailuissa 1996 hän saavutti hopeaa ajalla 7,25 s. Pariisin MM-hallikilpailuissa 1997 hän karsiutui välierissä. Valencian EM-hallikilpailuissa 1998 hän saavutti pronssia ajalla 7,22 s. Lissabonin MM-hallikilpailuissa 2001 hän karsiutui välierissä. EM-hallikilpailuissa hän karsiutui välierissä vuosina 1990, 1994 ja 2002. Odiah Sidibé voitti 100 metrin juoksun Ranskan mestaruuden ulkoradoilla vuosina 1990, 1994 ja 1996. Sisäradoilla hän voitti 60 metrin Ranskan mestaruuden vuosina 1994, 1996, 1999, 2001 ja 2002. Hän on pituudeltaan 176-senttinen ja painoi kilpavuosinaan 64 kiloa. ==Henkilökohtaiset ennätykset== * 60 metrin juoksu (hallissa): 7,16 s (1997) * 100 metrin juoksu: 11,23 s (1995) * 200 metrin juoksu: 23,53 s (1995) ==Lähteet== * * * * Luokka:Ranskalaiset pikajuoksijat Luokka:Vuonna 1970 syntyneet Luokka:Elävät henkilöt
Kim Jong-chul

Kim Jong-chul (; s. 25. syyskuuta 1981) on yksi Pohjois-Korean entisen johtajan Kim Jong-ilin kolmesta pojasta. Hän on opiskellut Sveitsissä. Isänsä mielestä hän oli tyttömäinen. Hänen tiedetään olevan muusikko Eric Claptonin ihailija. == Lähteet == Luokka:Pohjoiskorealaiset henkilöt Luokka:Kim Il- sungin suku Luokka:Vuonna 1981 syntyneet Luokka:Elävät henkilöt
Viviane Dorsile

Viviane El Haddad (o.s. Dorsile, s. 1. kesäkuuta 1967 Sainte-Anne, Guadeloupe) on entinen ranskalainen juoksija, jonka päämatkat olivat 400 ja 800 metriä. Viviane Dorsile sijoittui Splitin EM-kilpailuissa 1990 400 metrin juoksussa kahdeksanneksi ajalla 52,11 s ja 4 × 400 metrin viestijuoksussa viidenneksi ajalla 3.25,16. Barcelonan 1992 olympialaisissa hän karsiutui 800 metrin juoksun alkuerissä. Helsingin EM-kilpailuissa 1994 hän voitti kultaa 4 × 400 metrin viestijuoksussa Ranskan-ennätysajalla 3.22,34. Göteborgin MM- kilpailuissa 1995 hän karsiutui viestin välierissä ajalla 3.27,11. Atlantan 1996 olympialaisissa hän saavutti viestissä kahdeksannen sijan ajalla 3.28,46 ja karsiutui 800 metrin välierissä ajalla 2.00,68. Budapestin EM-kilpailuissa 1998 Dorsile sijoittui 4 × 400 metrin viestissä kuudenneksi ajalla 3.27,61 ja karsiutui 800 metrin välierissä ajalla 2.00,26. Sevillan MM-hallikilpailuissa 1991 Dorsile sijoittui 4 × 400 metrin viestijuoksussa viidenneksi ajalla 3.34,05. Pariisin EM-hallikilpailuissa 1994 hän saavutti 400 metrillä pronssia sisäratojen Ranskan-ennätyksellä 51,92 s. Viviane Dorsile voitti Ranskan mestaruuden ulkoradoilla 400 metrillä vuonna 1991 sekä 800 metrillä vuosina 1992, 1996 ja 1998. Sisäradoilla hän voitti 400 metrillä Ranskan mestaruuden vuosina 1991 ja 1994. Kesäkuussa 1992 hän juoksi Narbonnessa 800 metrillä Ranskan ennätyksen 1.59,29. Ennätys pysyi hänen nimissään elokuuhun 1994 kunnes Patricia Djaté alitti sen. Dorsile on pituudeltaan 170-senttinen ja painoi kilpavuosinaan 60 kiloa. ==Henkilökohtaiset ennätykset== * 100 metrin juoksu: 11,7 (1992) * 200 metrin juoksu: 23,2 (1991) * 400 metrin juoksu: 52,02 (1992), hallissa 51,92 (1994) * 800 metrin juoksu: 1.59,29 (1992) * 400 metrin aitajuoksu: 57,21 (2001) ==Lähteet== * * * Luokka:Ranskalaiset pikajuoksijat Luokka:Ranskalaiset keskimatkojen juoksijat Luokka:Vuonna 1967 syntyneet Luokka:Elävät henkilöt
Ruohomaluri

Ruohomaluri (Amytornis striatus) on Australiassa elävä malureihin kuuluva varpuslintu. == Koko ja ulkonäkö == Kooltaan ruohomaluri on noin 15-20 cm. Lajin selkä ja siivet ovat punaruskeat ja tiheästi valkoisen ja mustan raidoittamat. Päässä on ruskeat silmän päällystät. Ruohomalurin pyrstö on pitkä ja mustan ruskea. Linnun kurkku on valkoinen ja vatsa vaalean ruskea ja valkoisen raidoittama. Naaras ruohomalurilla on siipien alla kastanjanruskea laikku, jota koiraalla ei ole. Muuten sukupuolet muistuttavat toisiaan ulkonäöltään. Ruohomalurit sulautuvat väritykseltään hyvin elinympäristöihinsä kuiviin ruohikkoihin ja savanneille. == Elinympäristö == Ruohomaluria tavataan alueella, joka ulottuu Luoteis-Australiasta Australian kaakkoisosiin. Lajin elinympäristöä ovat avointen eukalyptusmetsien ruohoa ja pensaikkoja kasvavat pohjakerrokset, joissa esiintyy erityisesti Triodia-suvun heinäkasveja. Erityisesti Uuden Etelä-Walesin alueella sopivaa elinympäristöä on tuhoutunut ja ruohomalurin nimialalaji A. s. striatus luokitellaan siellä vaarantuneeksi. == Elintavat == Ruohomalurit elävät pareittain tai joskus kolmen linnun ryhmissä. Linnuilla on noin kolmen hehtaarin kokoinen reviiri, jota ne puolustavat. Naaras rakentaa pesän elo- tai syyskuussa ruohoista ja risuista. Naaras munii kahdesta kolmeen munaa, joita se hautoo kaksi viikkoa. Pesästään poikaset lähtevät, kun niiden kuoriutumisesta on kulunut kaksi viikkoa. Ravintonsa ruohomaluri etsii maasta. Laji syö selkärangattomia, siemeniä ja kukkia. == Lähteet == Luokka:Malurit